[{"text_idx": "#000000", "text": "Mae gan Ysgol Penybryn draddodiad gwych o addysgu wedi ei gyfuno gyda\u2019r dechnoleg ddiweddaraf o ran addysgu a dysgu. Mae\u2019r amgylchedd addysgol yma yn Ysgol Penybryn yn berffaith ar gyfer camau cyntaf eich plentyn i mewn i addysg."}, {"text_idx": "#000001", "text": "Mae\u2019r ysgol wedi ei hadnewyddu\u2019n llwyr ac mae gan bob dosbarth offer technoleg gwybodaeth ac mae llyfrgell wedi ei lleoli ym mhob dosbarth. Mae neuadd fawr yn yr ysgol, gyda lle ar waha\u0302n ar gyfer cinio. Mae gennym gyfleusterau newid ar gyfer gwersi addysgol gorfforol. Mae gardd yr ysgol yn rhoi cyfle i\u2019r plant ddysgu am arddio, amgylcheddau, a gofalu am natur. Rydym yn derbyn plant 3-11 oed."}, {"text_idx": "#000002", "text": "Mae ystafelloedd dosbarth ac adeiladau\u2019r ysgol, a adnewyddwyd yn ddiweddar, ac sydd wedi eu dylunio\u2019n arbennig ar gyfer anghenion yr ysgol, yn rhoi i ddisgyblion Ysgol Penybryn yr amgylchedd gorau i ddysgu ar lefel gynradd. Mae gan ddisgyblion fynediad at y dechnoleg iPad a sgri\u0302n gyffwrdd ddiweddaraf a cha\u0302nt wneud defnydd llawn o neuadd newydd yr ysgol."}, {"text_idx": "#000003", "text": "Y Tu Allan i\u2019r Dosbarth"}, {"text_idx": "#000004", "text": "Lleolir Ysgol Penybryn yn gyfleus yng nghanol Tywyn, Gwynedd, sy\u2019n ei gwneud yn hawdd i\u2019r gymuned leol gyrraedd ati. Mae ei hwyneb traddodiadol sy\u2019n wynebu\u2019r ffordd yn cuddio ysgol fawr, fodern. Wrth fynd ymhellach i mewn i\u2019r ysgol, gwelir gofod mawr ac eang iawn gyda chaeau chwarae a phe\u0302l-droed. Mae gan Ysgol Penybryn hefyd ardd i\u2019r disgyblion, lle anogir y plant i dyfu eu blodau a\u2019u planhigion eu hunain."}, {"text_idx": "#000005", "text": "Mae\u2019r clybiau ar o\u0302l ysgol yn cynnwys Campau\u2019r Ddraig ac Urdd i flynyddoedd 3-6, Clwb Cyw i flynyddoedd 1 a 2, Clwb Gwyrdd i flynyddoedd 3-6. Yn achlysurol, cynhelir Clwb Perfformio ar o\u0302l ysgol. Mae gweithgareddau\u2019r Urdd yn rhan bwysig o fywyd yr ysgol."}]